ԱՄՓՈՓԱԹԵՐԹ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔ ՆԵՐՄՈՒԾՎՈՂ ԱՌԱՆՁԻՆ ՏԵՍԱԿԻ ԳՅՈՒՂԱՏՆՏԵՍԱԿԱՆ ԱՊՐԱՆՔՆԵՐԻ ՆԿԱՏՄԱՄԲ ՍԱԿԱԳՆԱՅԻՆ ՔՎՈՏԱ ԿԻՐԱՌԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

|  |  |  |
| --- | --- | --- |
| 1․ ՀՀ ֆինանսների նախարարություն | | 22․09․2023թ․ |
| № 01/2-1/18154-2023 |
| Ս.թ. սեպտեմբերի 13-ի Ձեր թիվ 01/16815-2023 գրությամբ ներ­կա­յա­­ց­­­վա­ծ՝ «Հայաստանի Հանրա­­պետության տարածք ներմուծվող առանձին տեսակի գյուղատնտեսական ապրանք­ների նկատմամբ սակագնային քվոտա կիրառելու մասին» ՀՀ կառա­­վարության որոշման նախագծի վերաբերյալ հայտնում ենք, որ դիտո­ղու­թյուններ և առաջար­կություններ չկան: | Ընդունվել է | |
| 2. ՀՀ պետական եկամուտների կոմիտե | | 12.09.2023թ․ |
| № 01/3-2/55635-2023 |
| «Հայաստանի Հանրապետության տարածք ներմուծվող առանձին տեսակի գյուղատնտեսական ապրանքների նկատմամբ սակագնային քվոտա կիրառելու, ներմուծման կարգը, մեկանգամյա և գլխավոր լիցենզիաների ձևերը հաստատելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը․  Նախագծի 2-րդ կետի 1-ին ենթակետով սահմանված է, որ նույն որոշմամբ նախատեսված սակագնային քվոտայի կիրառումը տարածվում է Հայաստանի Հանրապետության տարածք «բացթողում՝ ներքին սպառման համար», «վերամշակում՝ ներքին սպառման համար» և «ազատ պահեստ» մաքսային ընթացակարգերի կիրառմամբ ներմուծվող՝ նույն որոշման N1 հավելվածում նշված առանձին տեսակի գյուղատնտեսական ապրանքների վրա, մինչդեռ Եվրասիական տնտեսական հանձնաժողովի կոլեգիայի 2023 թվականի օգոստոսի 22-ի N 121 որոշման 2-րդ կետի համաձայն՝ սակագնային քվոտան կիրառվում է Եվրասիական տնտեսական միության մաքսային տարածք ներմուծվող, «Բացթողում՝ ներքին սպառման համար» մաքսային ընթացակարգով ձևակերպվող գյուղատնտեսական ապրանքների նկատմամբ։ Հաշվի առնելով վերոնշյալը՝ առաջարկում ենք Նախագծի 2-րդ կետի 1-ին ենթակետում ««բացթողում՝ ներքին սպառման համար», «վերամշակում՝ ներքին սպառման համար» և «ազատ պահեստ» մաքսային ընթացակարգերի» բառերը փոխարինել ««Բացթողում՝ ներքին սպառման համար» մաքսային ընթացակարգի» բառերով։ | Ընդունվել է | |
| 3. ՀՀ տնտեսական մրցակցության պաշտպանության պետական հանձնաժողով | | 11.09.2023թ․ |
| № 751-2023 |
| «Հայաստանի Հանրապետության տարածք ներմուծվող առանձին տեսակի գյուղատնտեսական ապրանքների նկատմամբ սակագնային քվոտա կիրառելու մասին» Հայաստանի Հանրապետության կառավարության որոշման նախագծի վերաբերյալ Մրցակցության պաշտպանության հանձնաժողովը դիտողություններ և առաջարկություններ չի ներկայացնում։ | Ընդունվել է | |